หุ้นสหรัฐปิดพุ่งกว่า100จุด
&nbsp;ดัชนีตลาดหุ้นสหรัฐพุ่งขึ้นอีกกว่า 100 จุด หลังผลประกอบการหลายบริษัทออกมาน่าพอใจ
24 ก.ค. 2553

ดัชนีตลาดหุ้นสหรัฐพุ่งขึ้นอีกกว่า 100 จุด หลังผลประกอบการหลายบริษัทออกมาน่าพอใจ
ปิดการซื้อขายตลาดหุ้นสหรัฐ ดัชนีปรับเพิ่มต่อเนื่องอีกวัน จากทั้งผลประกอบการไตรมาส 2 ของหลายบริษัท ทั้งฟอร์ด มอเตอร์ ไมโครซอฟท์ อเมริกัน เอ็กซ์เพรส และเวริซอน คอมมูนิเคชั่น ล้วนออกมาน่าพอใจ และผลการทดสอบภาวะวิกฤติที่ธนาคารในยุโรปเพียง 7 แห่ง จากทั้งหมด 91 แห่งเท่านั้นที่ไม่ผ่านการทดสอบ ทำให้นักลงทุนกลับมามีความเชื่อมั่นต่อเศรษฐกิจโลก 
ด้านราคาน้ำมันดิบตลาดไนเม็กซ์ ลดลง 32 เซนต์ ไปปิดที่ระดับ 78.98 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ระดับ 10,424.62 จุด เพิ่มขึ้น 102.32 จุด แนสแดคปิดที่ระดับ 2,269.47 จุด เพิ่มขึ้น 23.58 จุด และเอสแอนด์พีปิดที่ระดับ 1,102.66 จุด เพิ่มขึ้น 8.99 จุด